JohanHeinsen/ENO huggingface dataset:
Aarhuus Stifts-Tidende, 1846-03-27
"Schlesische Zeitung meddeler en Skildring af de sidste Begivenheder i Krakau, støttet paa skriftlige Documenter samt mundtlige Udsagn af upartiske Øienvidner. Deraf vil følgende Uddrag sikkert interessere: Sammensværgelsen talte over 200,000 Medvidere, og var meget vidt udstrakt. Men den blev, paa flere Steder, forraadt til Regjeringerne. Saaledes havde en Officier af den Krakauer Milits forraadt de Sammensvornes Planer til den østerrigske Regjering. Paa Grund deraf rykkede den 18de Februar og Morgenen pludseligt og uventet et østerrigsk Corps af 1200 Md. Jnfanteri, 300 Ryttere og 9 Kanoner, fra Podgorze ind overBroen i Krakau og tog strax Hovedvagten og Ringen" i Besiddelse. Krakaus Borgere vidste ikke, hvad disse Forholdsregler havde at betyde, og bleve heller ikke underrettede derom. Først efter 2 Dages Forløb, den 20de, om Aftenen Kl. 10, blev en Bekjendtgjørelse opslaaet paa Gadehjørnerne; men da det var mørkt, og Militairet desuden holdt Gaderne besatte, kunde Jngen læse den. Men næste Morgen Kl. 3 bleve Jndvaanerne vækkede af deres Søvn ved en Kanonade, hvormed snart forenede sig Pelotonild. Kl. 8 vovede nogle Personer at gaae ud af Husene, for at erfare Grunden til denne Skydning. De fandt mange Liig paa Gaderne. Landbeboere, der vare komne til Staden med Eet og Andet til Forhandling, vare, uden at forstaae det dem paa Tydsk tilraabte: "Wer da!", blevne dræbte. Desforuden to Personer i Baldragt. To Huse vare især blevne slemt medtagne, nemlig Restaurateur Voghts ved Ringen, og de tre Morianer. Disse Huses samtlige Beboere toges fangne, og bragtes til det nærliggende Capel St. Adalbert, gjennem to Rækker Soldater, som ledsagede dem med Kolbestød og Bajonetstik. Restaurateur Voght stødte sig sit eget Sværd i Livet, for at undgaae Fangenskab; han er endnu i Live, men hans Datter dræbte sig af Fortvivlelse over Faderens Skjæbne. Østerrigerne tillode nu, at Jndv. fra Kl. 8 til 11 Form. kunde passere Gaderne, for at indkjøbe Levnetsmidler. Da denne Tid var udløben, gaves strax et Allarmtegn, og der blev atter skudt. To Personer, der ikke hurtigt nok trak sig tilbage, bleve dræbte. Den 22de om Aftenen forandrede Scenen sig. Alle Vagter bleve trukne sammen; hele Hæren stillede sig i Geled, og marscherede ud af Staden. Jngen kunde begribe hvorfor. Sandsynligt havde Østerrigerne faaet Efterretning om den udbrudte Opstand i Gallizien. Tilligemed Tropperne flygtede Stadens samtlige Autoriteter, Politiet og Militsen, der for Størstedelen bestod af Østerrigere. Staden var nu overladt til sig selv, og Oprøret saaledes uundgaaeligt. (Forts.)
Aarhuus Stifts-Tidende, 1846-03-27
Det engelske og det franske Kabinet have, ved en diplomatisk Note, anholdt hos Krakaus tre Beskyttelsesmagter om "Maadehold i Seiren og Skaansel imod de Overvundne.
Aarhuus Stifts-Tidende, 1846-03-27
Den østerrigske Statskantsler Metternich har sendt en Skrivelse til de forskjellige tydske Hoffer, hvori han underretter dem og Jnsurrectionens Udfald i det krakauske Frigebeet. Der hedder det bl. A. om den nærværende Tilstand i Gallizien: Efter at nu den brændende Revolution i Krakau er slukket, og efter at Revolutionsmændene i Gallizien ere gjorte uskadelige, vil den materielle Rolighed i dette Land vel ikke mere forstyrres; derimod vil det medtage længere Tid for Regjeringen at faae den moralske Ro til at vende tilbage i Gemytterne. Men Regjeringen gaaer dette Værk imøde med Rolighed og Tillid, idet den stoler paa Kjernen af Befolkningens Troskab og Hengivenhed."
Aarhuus Stifts-Tidende, 1846-03-27
Paa en Besværing fra det østerrigske Kabinet til det franske over, at dette taaler Fyrst Adam Czartoryskis paafaldende Optræden, har Hr. Guizot svaret, at Frankrig ikke vil unddrage Fyrsten og hans Landsmænd sit Gjæstevenskab, saalænge de Jntet foretage, der kunde forstyrre Frankrigs Rolighed. Om et Selskab af Fyrstens Landsmænd behandler ham som Konge, da er dette et reent nationalt Spørgsmaal for Polakkerne, hvori den franske Regjering ligesaalidt blander sig, som den hindrer de spanske Carlister i at betragte Greven af Montemolin som deres Konge.
Aarhuus Stifts-Tidende, 1846-03-27
De polske Emigranter i Paris havde den 7de ds. overrakt Fyrst Adam Cartoryski en Adresse, hvori de love ham, som deres naturlige Overhoved, den strængeste Lydighed af alle hans Befalinger, og opfordre ham til at lede deres Forbund. Derpaa havde Fyrsten erklæret dem, at han vil staae den polske Opstand bi med alle de Midler, som ere til hans Raadighed. Som Følge deraf har den østerrigske Regjering givet Ordre, at alle Jndkomster af de Fyrsten tilhørende Godser og Eiendomme i de keiserlige Stater skulle, for ham, hans Gemalinde og Børn, tilbageholdes indtil videre.
Aarhuus Stifts-Tidende, 1846-03-27
Den preussiske General v. Brandenburg, der commanderer i det Krakauske, har tilkjendegivet de to andre Beskyttelsesmagters Repræsentanter, at han af sin Regjering har faaet bemyndigelse til at udlevere de i Schlesien arresterede Polakker til deres resp. Skydtsherrer. – J Posen frygtes endnu bestandigt for Uroligheder.
Aarhuus Stifts-Tidende, 1846-03-27
Kongen af Hannover har udstedt en ny General-Ordre angaaende Officerernes og Underofficierer nes Bakkenbarter. Disse maae kun bæres efter en vis Normalforskrift; det nubrugelige Skjæg, som bedækker baade Kind og Hage, er strængt forbudt.
Aarhuus Stifts-Tidende, 1846-03-27
Staden Trondhjem har atter lidt meget ved en Jldebrand, som har ødelagt en heel Række Huse og Gaarde, der i Brandkassen vare assurerede for 90,000. Den opkom om Natten til den 12te Marts, og efter 5 a 6 Timers Forløb var hele den Deel af Byen, som begrændses mod Syd af Vestergade, mod N. af vor Fruestræde, mod Ø. af St. Jørgens Veite, og mod V. af Munkegaden, lagt i Aske, i Alt bestaaende af 22 Huse og Gaarde. Desuden afbrændte Fru Langes Huus paa den østre Side af St. Jørgens Veiten, og et Assessor Hornemann tilh. Huus ved Fruestrædet. Jlden menes at være opkommen hos en Bødker, hvis Kone Dagen forud var kommen i Barselseng, Fædrelandet.
Aarhuus Stifts-Tidende, 1846-03-27
Kjøbenhavn, den 24de Marts. Jndberetningen fra den i Rendsborg nedsatte Commission til Undersøgelsen af de der forefaldne Septemberuroligheder er nu indtruffen hertil, saa at denne Sag nu snart kan vente en endelig Afgjørelse. (A. M.)
Aarhuus Stifts-Tidende, 1846-03-27
Generalpostdirectionen har ogsaa i Aar truffet Overeenskomst med det preussiske Postvæsen om at lade Dampskibet "Geiser gaae mellem Kjøbenhavn og Stettin, i Forbindelse med Jernbanetogene mellem Stettin og Berlin, saaledes at Reisen mellem Berlin og Kjøbenhavn vil kunne tilendebringes i c. 26 Timer. Hver Tirsdag Efterm. Kl. 3 skal Dampskibet afgaae fra Khvn. (B. Td.)
Aarhuus Stifts-Tidende, 1846-03-27
Jfølge kongl. allern. Commissorium af 14de ds. have dHrr. Justitsraad Cabinetsseer. Clementsen og Landsoverretsprocurator Nyholm overtaget Ordningen af Kammerherre Grev Blücher-Altona's private Pengeanliggender. (B. Td.)- Under 4de d. er udfærdiget en haarig udelukkende Bevilling for Architect Tiget fra Paris til her i Landet (Konger, og Hertugd.) at anvende en afham opfunden Maade, at udtørre og beskytte Muurværk mod Fugtighed. (B. T.) Afdøde General Friboe efterlader sig en Formue af 2 Tønder Guld, foruden hans Eiendomme i Kjøbenhavn og Lyngbye. Paa nogle faa Livrenter, nær har han testamenteret hele denne Formue til en Søstersøn, Lieutenant v. Funch i Slesvig. (Ths. Av. og fl. Bl.)¬
Aarhuus Stifts-Tidende, 1846-03-27
De roeskildske Jernbaneactier, som vare sunkne til 78, og i lang Tid ikke have været Gjenstand for Omsætning, hæve sig atter betydeligt, og staae nu i 90. At Banen vil blive fortsat til Corsøer, ansees nu som afgjort. Et Dampskib paa 120 Hestes Kraft er allerede under Arbeide og bestemt til, for Generalpostd. Regning, at gaae daglig mellem Kiel og Corsøer, og et lignende Skib skal endnu bygges til samme Bestemmelse. Postrouten fra Kjøbenhavn til Aarhuus, som nu gaaer over Kallundborg, vil efter Forlydende blive forlagt over Corsøer. Paa Gjennemgravningen af Valdby Bakke arbeide nu flere hundrede Mand baade Dag og Nat, da tvende Schachter afløse hinanden, og paa en stor Deel af Banen ere Jernskinner allerede lagte. (Ths. Av.)¬
Aarhuus Stifts-Tidende, 1846-03-27
J Torsdags Aftes afholdt Kunstnerne deres Carneval i det forenede borgerlige Selskabs Locale. De havde arrangeret forskjellige Optog og Dandse, saaledes udførtes Lithauaniennen og Cracoviennen af tvende som Damer costumerede unge Herrer, ligesom den danske Rigel, den norske Hardanger, og en Hexedands ikke manglede. Blandt Optogene morede især et, som udførtes af 13 Pjerroer, der kom op af en Tønde og ordnede sig efter Høiden. Desuden opførtes paa et lille Theater et Par Scener, saasom den bekjendte "EckensteherNante Strump; ligesom en Spækhøker her gav en humoristisk Udsigt over alle de forskjellige Actieforetagender, den sidste Tid havde frembragt. Det hele Carneval afgav et broget billede, og hvad der især maatte overraske, var Synet af de mange smukke Damer, som snoede sig mellem den brogede Vrimmel, og hvo der ikke vidste det skulde neppe have troet, at alt dette var Jllusion, at det med eet Ord var unge Mandfolk, som ved Toilettets Magt, i Forbindelse med et smukt Udvortes, havde forvandlet sig til høist tiltalende Qvindeskikkelser. Blandt de Costumerede – om Masker kan ikke være Tale, da de Fleste blandt de Tilstedeværende bare deres egne ved Maling forandrede Ansigter tilskue udmærkede sig især forskjellige Figurer. Saaledes vakte en fuld Matros og en dito Skomager Frimester overordentlig Lystighed ved deres vittige Jndfald, medens en Jndustriridder overalt saae sig omgiven af en tæt Klynge, som læste de Actieprojecter, der vare hæftede paa hans røde Kappe. Blandt disse vare mange ret vittige, saasom et Fattighuus for alle Actiespeculanter, en Passage til Bankens Kjælder under Jorden, hvortil Entrepreneuren forbeholdt sig fri Passage, osv. Skjøndt de fleste af Academiets Professorer bivaanede Carnevalet, var dog Lystigheden fri og ugeneret, ligesom det vel kan vides, at man ikke veiede sine Ord, eftersom Damer her vare Contreband. Man dandsede og sprang om indtil den lyse Morgenstund. (*)
Aarhuus Stifts-Tidende, 1846-03-27
Dhrr. Conditorer Minni og Cloetta samt Ba germ. Schersig havde projecteret Opførelsen af et Hotel i stor Stiil, hvortil behøvedes 180,000 s. Ogsaa denne Actietegning er nu sluttet. (Ths. Av.)
Aarhuus Stifts-Tidende, 1846-03-27
Franskbager Nielsen paa Hauserplads bekjendtgjør, at han fra Mandagen den 23de de, vil sælge fransk og engelsk Brød fra 1 til 4 Øs Vægt for 7 s. pr. P.
Aarhuus Stifts-Tidende, 1846-03-27
Veile, den 23de Marts. Jaftes afbrændte den halvtredie Miil herfra beliggende Papiirmølle ved Engelsholm. Den dristige Eier, Hr. Walther, leed derved et betydeligt Tab, da Jntet kunde reddes af den paa de høiere Lofter værende betydelige Beholdning af nylig forarbeidede Papirer og af Kludeforraadet. (Veile Av.)
Aarhuus Stifts-Tidende, 1846-03-27
Handels-Efterretninger. Ifølge de af CommerceCollegiet indhentede Efterretninger fra Udlandet om Kartoffelhøsten, erfares fra Norge, at Kartofler i de fleste Bygder ovenfor Christiania, som i Jarlsberg og Laurvig Amter, men især mellem Frederiksstad og Moss, holde sig overmaade godt. Efter paalidelige Mænds Forsikkring, vil der alene i Egnen omkring Frederiksstad kunne opkjøbes 8 a 10000 Tdr. særdeles vel conserverede og til Lægning tjenlige Kartofler. (B. Td.)De sidste Beretninger fra Hamborg melde, at Haabet om at Spørgsmaal og Hvede atter snart vil oplives paany, er bestyrket derved, at der i de sidste 8 Dage var kjøbt over 600 Læster af denne Kornsort, rigtignok til noget billigere Priser end man i den senere Tid havde holdt den i. Med Rug, Byg og Havre var det derimod endnu vedvarende slaut. (H. Av.)
Aarhuus Stifts-Tidende, 1846-03-27
Fallitter. J Hamborg den 23de Marts Handelshuset Raabe & Comp. med c. 42,000 Mk. Cour.
Aarhuus Stifts-Tidende, 1846-03-27
Bygnings=Entrepreneur H. G. Walter.
Aarhuus Stifts-Tidende, 1846-03-27
Befordringer og Afgang. Under 20de de har Hs. M. paa Ansøgning i Naade entlediget Fuldmægtig i det kgl. Rentekammer Kammerj. H. Barner-Carisius, og fra f. D. besk. Copiist Krahl samt Volonteurerne H. Høegh, P. Ringsted, E. Møller, W. Jacob sen og N. Secher til Fuldmægtige i Kammeret.
Aarhuus Stifts-Tidende, 1846-03-27
Ledige Embeder. Fielstrup Pastorat i Haderslev Provsti. Jndkomster c. 1600 Rbd. Ansøgn, indsendes til det Slesv. H. Lauenb. Cancelli i Khvn. - Tre Havnecontrolleurposter i Kjøbenhavn, fast Gage resp. 1600, 1500 og 1400 Rbd.
Aarhuus Stifts-Tidende, 1846-03-27
Dødsfald. Fru Marthe van Deurs Enke efter Hr. J. van Deurs til Næbbegaard) i London. Jacob Kaas bol (84 Aar, Mad. Schulz født Vigandt, Ida Lodberg, Thorwald Melchior, Johan Hein og Anna Hein (af Lungebetændelse), Anna M. Jessen (Datter af Capt. v. Jessen). Jda Mønster (Viinhandler Mønsters Datter); Alle i Khvn. Fru Theil paa Flynderupgaard. Pastorinde Kiøbye f. Lund i Skalkendrup Pestard. Bagerm. Vitus Kogsboll (af Aalborg) i Stockholm. Bogholder ved Lot toet I. Bünemann i Altona. Fru Majorinde Hagensen, i Stollig pr. Apenrade. I. C. Funck i Stege.
Aarhuus Stifts-Tidende, 1846-03-27
Ved Tallotteriets 1457 Trækning i Altona udkom: No. 24. 28. 43. 68. 46.
Aarhuus Stifts-Tidende, 1846-03-27
Aarhuus, den 26de Marts. Det Orlamundtske Selskabs Forestillinger, som dennegang have været overordentlig stærkt besøgte og næsten hver Spilleaften givet fuldt Huus, ophøre nu i næste Uge. Saavidt vides, gaaer Reisen herfra til Horsens. Det er et almindeligt Ønske, at dette vakkre Selskab snart vilde besøge os igjen. Md. Orlamundt blev atter igaar Aftes fremkaldt efter Opførelsen af "Ulla skal paa Bal; ogsaa Hr. Sørensen, der udførte "Molbergs Parti, hædredes med Fremkaldelse. Denne lille Bellmanske "Situation", som den kaldes, udmærkede sig i det Hele taget ved et fortrinligt Ensemble, hvortil dHrr. Orlamundt og Bornemann ærligt bidroge deres som de to joviale Svirebrødre Fader Berg" og "Mowitz.
Aarhuus Stifts-Tidende, 1846-03-27
Prædikanter paa 5te Søndag i Fasten, Marie Bebuddelsesdag.
Aarhuus Stifts-Tidende, 1846-03-27
Høimesse. Domkirken: Hs. H. Stiftsprovst Dahlerup; Frue=Kirke: Hs. H. Consistorialraad Brix; Hospitalsk. Hs. H. Consistorialraad Brix. Aftensang i Domkirken: Hr. Pastor Fonss.
Aarhuus Stifts-Tidende, 1846-03-27
Bekjendtgjørelser. Atter have vi havt den Sorg at miste et kjært Barn, idet vor lille Datter Hansine Caroline Hanna Nanna, 5 Aar gammel, den 10de de ved Døden afgik. Dette bringes herved til vor fraværende Families Kundskab. Warde, den 14de Marts 1846. C. M. Jversen, Jversen, født Bilsted. Toldinspecteur.
Aarhuus Stifts-Tidende, 1846-03-27
Theatret i Aarhuus. Søndagen, den 29de Marts, opføres: "Møllen i Marly, Lystspil i 1 Act, af Melesville. Derefter: "En Bryllupsdags Fataliteter", Lystspil i 2 Acter, af Th. Overskou.
Aarhuus Stifts-Tidende, 1846-03-27
Mandagen, den 30te Marts, opføres til Benefice for Madame Haurowitz: "Pigen i Lyon", Skuespil i 3 Acter, af E. L. Bulmer.
Aarhuus Stifts-Tidende, 1846-03-27
NB. Onsdagen den 1ste og Fredagen den 3die April gives de sidste Forestillinger. Orlamundt. Directionsmøde i Aarhuus Amts landveconomiske Selskab afholdes hos Gjæstgiver Larsen i Aarhuus Løverdagen den 11te April, Kl. 10 Formiddag.
Aarhuus Stifts-Tidende, 1846-03-27
Da Selskabet fra nu af begynder at virke i en ny Retning, vil det være meget at ønske, at alle Directionens Medlemmer ville overvære dette Møde.
Aarhuus Stifts-Tidende, 1846-03-27
Brandassurance-Foreningen for rørlige Eiendele i Nørre-Jylland. Saavel de til 1ste Mai næstkommende tiltrædende Medlemmer, som de ældre Do., der attraae deres Forsikkringer forandrede fra bemeldte Tid, anmodes om inden Udgangen af denne eller først i næste Maaned, at tilstille de respective Districtsforstandere deres Angivelser tilligemed Indskudet; hvilket alt Directionen dernæst forventer sig tilsendt fra Forstanderne snarest muligt. Ved samme Leilighed bringes Vedkommende, der, paa Grund af Salg eller af anden Aarsag, ønske at udtræde til 1ste Mai, i Erindring, derom at gjøre Anmeldelse, forsaavidt saadant ikke allerede maatte være skeet, inden denne Maaneds Udgang, ligesom og afdøde Jnteressenters Enker erindres om, at indgive den i 8 24 ommeldte Declaration. I Directionen den 7de Marts 1846. F. Folsach. C. Jngerslev. Güldencrone. H. Brasch, Seer.
Aarhuus Stifts-Tidende, 1846-03-27
Den til den 14de April førstkommende berammede Auction over H. J. Mørchs Gaard, Nyedamsgaard, paa Østbirk Mark, bliver herved, efter Udlægshaverens Begjæring, tilbagekaldet. Woer og Rim Herreders Contoir i Horsens, den 23de Bernth. Marts 1846.
Aarhuus Stifts-Tidende, 1846-03-27
Birsdagen den 31te Marts førstkommende, om Formiddagen Kl. 10, bliver i Stervboet efter entlediget Overbetjent Krigsraad H. W. Knudsen i Brændstrup afholdt Auction over Boets Effecter, bestaaende af: Borde, Stole, Speile, en Sopha, et 8te Dages Stueuhr, Senge- og Gangklæder, samt noget Kjøkkentøi, m. m. Lysthavende indbydes. Hasle &c. Herredscontoir, den 24de Marts 1846. John Finsen.
Aarhuus Stifts-Tidende, 1846-03-27
Efter tagen Bestemmelse under Skiftet efter Fruentimmeret Ane Kirstine Jacobsdatter i Trige bliver det Boet tilhørende Huus i Trige, med Haugeplads, som ved den nye Matricul er ansat for 3/4 Alb. Hartkorn, stillet til Bortsalg ved en eneste Auction, som afholdes i Stervbostedet Tirsdagen den 6te April, om Formiddagen Kl. 10. Saasnart denne Auction er tilendebragt, bliver bortsolgt det Stervboet tilhørende Løsøre, bestaaende af: en Kakkelovn, Borde, Stole, Kister, Kjøkkentøi, nogle Fruentimmer=Gangklæder, samt Sengeklæder, m. m. Lysthavende indbydes. Hasle &c. Herredscontoir, den 24de Marts 1846. John Finsen.
Aarhuus Stifts-Tidende, 1846-03-27
At Auctionen over Bortforpagtningen af Hovedgaarden Vennerslunds Avling og Hollænderi, her paa Falster, bliver afholdt paa bemeldte Hovedgaard Mandagen den 6te April dette Aar, om Formiddagen Kl. 12, bekjendtgjøres herved. Nyekjøbing, den 21de Marts 1846. Pontopviden.
Aarhuus Stifts-Tidende, 1846-03-27
En Landeiendom, beliggende i Ringkjøbing Amt, med meget gode grundmurede Bygninger, der afgiver Bopæl for en honnet Familie, og med et Areal af circa 100 Tdr. Land opdyrkede Jorder, 60 Tdr. Land Eng og c. 1400 Tdr. Land Hede og Mose, hvoraf en stor Deel med ubetydelig Bekostning kan opdyrkes, er, paa Grund af indtrufne Familieforhold, underhaanden at faae tilkjøbs. Foruden det anførte Areal hører endvidere under Eiendommen 3 Fæstehuse, som forrette Arbeidsdage og svare Landgilde til Gaarden. Af det opdyrkede Areal ere 85 Tdr. Landmærglede, og Resten bliver mærglet til Sommeren. Af Vintersæd er lagt sidste Efteraar 17 1/2 Tde Rug. Gaardens Hartkorn er 6 a 7 Tdr. Kjøbesummen vil blive 12,000 Rbdlr., med Besætning, hvoraf 6 a 7000 Rbdlr. maatte udbetales ved Eiendommens Tiltrædelse og de paafølgende Terminer. Om nærmere Oplysninger behager man at henvende sig til Undertegnede. N. Paa ufrankerede Breve reflecteres ikke. Aarhuus Commissionscontoir, den 24de Marts 1846. A. Hansen.
Aarhuus Stifts-Tidende, 1846-03-27
Paa Witved Mark er en liden Gaard, paa 1 Tønde Hartkorn, med 24 Fag god Bygning, muret med brændte Steen, og dertilhørende Skovskifte, som kan strax erholdes tilkjøbs. Liebhavere ville behage at henvende sig til Jacob Jensen Bundegaard. Eieren.
Aarhuus Stifts-Tidende, 1846-03-27
Paa Flensted Mark, Laasby Sogn, er en Gaard paa circa 30 Tdr. Land geometrisk Maal, af god Bonitet, samt overflødig Tørvejord, strax tilsalgs underhaanden af Jens Pedersen. Eieren. For at ikke flere skulle uleilige sig forgiæves, tjener herved til Underretning: at den unge Pige, som søgte Ophold paa Landet og hvorom man i denne Tidende Na 32 udbad sig til Commissions-ForhandlingsContoiret i Aarhuus at indlevere billet mrk. Huusghed, nu er anbragt.
Aarhuus Stifts-Tidende, 1846-03-27
En Leilighed i Gaarden No. 836 paa Klostergade, bestaaende af: Stue, Sovekammer, Kjøkken og Spisekammer, med videre Beqvemmelighed, kan faaes i Leie til Paaske Flyttetid. Man henvender sig til J. Winthers Enke. Hvor en Stueetage paa 5 Fag, beliggende paa det lille Torv, og tjenlig for en Manufacturist eller anden Handlende, kan faaes tilleie, anviser S. Selmer.
Aarhuus Stifts-Tidende, 1846-03-27
En ung Pige, af moralsk god Characteer, ønskes anbragt som Lærling ved et af Jyllands større Meierier hvor hun under Huusmoderens Veiledning kunde oves fuldkomment, saavel i dette som og i Huusholdningsførelse. Hun forlanger ingensomhelst Løn, men gjør Fordring paa god Omgang. Adressecontoiret paaviser den Søgende.
Aarhuus Stifts-Tidende, 1846-03-27
Trykt i Aarhuus Stiftsbogtrykkeri. Et ungt Menneske, der har Færdighed i at skrive og har Lyst til at danne sig for Postvæsenet, kan til 1ste Mai d. A. faae Ansættelse paa Veile Postcontoir, naar man enten personlig eller i frankerede Breve henvende sig sammesteds, hvor vilkaarene tillige kunne erfares.
Aarhuus Stifts-Tidende, 1846-03-27
Hos Skrædermester Christensen kan erholdes Confirmationskjoler, saavel til Leie som til Salg. Sammesteds kan til April Flyttetid erholdes tilleie, en lys Stue og Sovekammer, tilligemed Brændehuus. Efterat jeg har ophørt med at brænde Kartofler og i disses Sted for Fremtiden vil benytte Korn, saa anbefaler jeg mig til mine Kunder og enhver Anden med god og reensmagende Kornbrændeviin, der erholdes til Nutidens billigste Priser. Horsens, i Marts 1846. J. Monberg.
Aarhuus Stifts-Tidende, 1846-03-27
Store udmalkede Køer, tjenlige til Fedning, kjøbes til enhver Tid af J. Monberg.
Aarhuus Stifts-Tidende, 1846-03-27
Fra Sildesalteriet i Fredericia kan erholdes saltede Høstsild i 1/1 1/2 1/4 og 1/2 Tønder, sorterede i store Sild a 1 Rbd. 3 Mk., Mellemsild 1 Rbd. 2 Mk., og smaae Sild 1 Rbd. pr. Otting. Større Foustager forholdsviis. Med Kryderi nedlagte 2 Rbmk. pr. Otting mere.
Aarhuus Stifts-Tidende, 1846-03-27
Fremdeles tørrede og som Klipfisk behandlede Smaa torsk a 4 Rbmk. pr. Ls. Th. J. Ahlmann.
Aarhuus Stifts-Tidende, 1846-03-27
Nye Colonialvarer.
Aarhuus Stifts-Tidende, 1846-03-27
Fiin blaae Caffe, lyst Candis, fiin et ordinair Melis, lyst raffineret Puddersukker, Caroline et Java-Riis, Cathrineblommer, franske Svedsker, Mallaga, et Confect Rosiner, Krak-Mandler, søde og bittre Dito, Figen, tørrede Kirsebær, Citroner, Succat og syltet Ingefær, m.m., kan faaes hos A. Stabell.
Aarhuus Stifts-Tidende, 1846-03-27
Congo Thee, extrafiin, af udmærket Godhed, kan faaes hos A. Stabell.
Aarhuus Stifts-Tidende, 1846-03-27
Chrystalliseret Soda og forskjellige Sorter god Vaskesæbe, faaes hos A. Stabell.
Aarhuus Stifts-Tidende, 1846-03-27
Torske-Levertran, kan faaes hos A. Stabell.
Aarhuus Stifts-Tidende, 1846-03-27
Circa 35,000 Stkr. gode heelbrændte Muursteen, kunne strax erholdes tilkjøbs, til Modtagelse heri Havnen, naar man desangaaende henvender sig til H. C. Liisberg & Rybroe.
Aarhuus Stifts-Tidende, 1846-03-27
De forventede nye Prøver af ADANI ere nu arriverede. Röse & Gerdes. Kartofler,
Aarhuus Stifts-Tidende, 1846-03-27
Paa Sophiendahl ved Skanderborg kan erholdes gode ufordærvede Kartofler til Sæd. Efter Ordre Bjørn. Nogle Tønder meget tidligmodne Sætte Kartofler, afde lange, flade, ere til Salg hos R. Erichsen, ved Studsgades Port.
Aarhuus Stifts-Tidende, 1846-03-27
810 Favne Bødker=Træ kan faaes tilkjøbs R. Erichsen. Auge og Havrehalm kjøbes af N. Erichsen.
Aarhuus Stifts-Tidende, 1846-03-27
20 a 50 Tdr. gode friske Kartofler ere at faae tilkjøbs, til gangbar Priis, hos Frands Jensen, Gaardmand i Rye. kan vilge og Foder, Ærter, J. H. Agerup ved Aaen.
Aarhuus Stifts-Tidende, 1846-03-27
Kornafmaskinning. af forskjellige Slags, kan faaes hos J. H. Agerup.
Aarhuus Stifts-Tidende, 1846-03-27
Gode Foder=Erter faaes billigt hos F. W. Kiørboe i Aarhuus.
Aarhuus Stifts-Tidende, 1846-03-27
Urtefrøe og Blomsterfrøe, i nye og gode Varer, faaes som sædvanligt til muligst billige Priser hos Sjelle.
Aarhuus Stifts-Tidende, 1846-03-27
Aarhuus i Marts 1846. Aal i Gelee, Posteier og kolde Buddinger, ere paa Søndag at faae hos Madame Schlawitz.
Aarhuus Stifts-Tidende, 1846-03-27
En Aargang af Aarhuus Avis, fra 1ste April 1845, ønskes tilkjøbs. Adressecontoiret anviser.
Aarhuus Stifts-Tidende, 1846-03-27
Rettelse. J den med Aarhuus Stiftstidende No 34 fulgte Bekjendtgjørelse og de afgivne Bota til Aarhuus Stift Capitelstaxt for 1845 Aars Afgrøde er Middelprisen for Skjødstrup Pastorat for en Tønde Rug feilagtig anført med 6 Rbd. 5 Mk. 3 s. istedetfor med 5 Rbd. 5 Mk. 3 s.